钦定古今图书集成/理学汇编/字学典/第119卷 > 徐观
## 钦定古今图书集成/理学汇编/字学典/第119卷 > 徐观

按《松江府志》：“徐观，字尚宾，华亭人。少工翰墨。正统辛
酉，举于乡，游国学，才名益著，交南朝鲜诸国使者至
购其书以为荣。授武选司主事。日坐厅事，酬应如响。
暇则高吟疾书，求者旁午。同官叹曰：‘尚宾形如老鹤，
才如涌泉’。告归，其父竹庭尚无恙。日惟悦亲为事，益
购文籍、法书、名画及彝器美石自娱而已。”